ריק גריימס

ריק גריימס (באנגלית: Rick Grimes) הוא דמות בדיונית והפרוטגוניסט בסדרת הקומיקס "המתים המהלכים", כמו גם בסדרת הטלוויזיה הנושאת את אותו השם ובסדרת הספין-אוף "המתים המהלכים: אלה שבחיים". הוא מופיע גם כדמות אורח בסדרה "אימת המתים המהלכים". הדמות נוצרה על ידי הכותב רוברט קירקמן והאמן טוני מור, והופיעה לראשונה בקומיקס "The Walking Dead #1" שיצא לאור בשנת 2003. בקומיקס, ריק היה נשוי ללורי גריימס עד למותה, ומאוחר יותר התחתן עם אנדריאה. בסדרת הטלוויזיה, ריק היה נשוי ללורי גריימס עד למותה, וכעת הוא נשוי למישון גריימס, ולהם שלושה ילדים: קארל גריימס, ג'ודית גריימס וריק גריימס ג'וניור.

הדמות מגולמת על ידי השחקן האנגלי אנדרו לינקולן. בזכות תפקידו, לינקולן היה מועמד למספר פרסים, ואף זכה בפרס סטורן לשחקן הטוב ביותר בטלוויזיה בשנים 2015 ו-2017.<ref></ref><ref></ref>

ריק היה סגן שריף בעיירה קטנה בג'ורג'יה. במהלך קרב יריות עם פושעים, יחד עם חברו הטוב שיין וולש, הוא נפצע קשה ונכנס לתרדמת ארוכה. כאשר הוא מתעורר, ריק מגלה שהעולם השתנה לחלוטין, וכעת רוב העולם נשלט על ידי "מהלכים" – זומבים מסוכנים הניזונים מבשר אדם. ריק מגיע לאטלנטה בחיפוש אחר אשתו ובנו, לורי וקארל. לבסוף, הוא מוצא אותם במחנה שורדים קטן והופך למנהיג של הקבוצה. לאורך המסע שלו, ריק נאבק לשמור על שפיותו בריאה ועל חיי חבריו, אותם הוא רואה כמשפחתו.

בקומיקס, ריק הוא הפרוטגוניסט מהגיליון הראשון ועד גיליון 192, שם הוא נורה מספר פעמים בחזה ונהרג על ידי סבסטיאן מילטון. לאחר מכן, הוא הופך לזומבי ונורה בראש על ידי קארל.<ref></ref> בסדרת הטלוויזיה, ריק הוא הפרוטגוניסט בתשע העונות הראשונות,<ref></ref> ובעונה ה-11 הוא מופיע בתפקיד אורח.<ref></ref> בסדרת הספיף אוף, "המתים המהלכים: אלה שבחיים", ריק חוזר להיות הפרוטגוניסט לצד אשתו מישון גריימס.<ref></ref>

== ביוגרפיה בדיונית ==
=== קומיקס ===
ריצ'י גריימס נולד בשנת 1971 בעיירה קטנה בשם סינת'יאנה, הנמצאת במדינת קנטקי, ארצות הברית. ריק גדל לצד אחיו הקטן ג'פרי. בבית הספר היסודי, ריק הגן על אחיו מפני בריונים, אך לעיתים קרובות הפסיד בקרבות האלה. אירועים אלו גרמו לו לעיתים קרובות לאבד את הביטחון עצמי.

ריק התקבל לאוניברסיטה ללימודי ניהול משטרתי במטרה להפוך לשוטר. בזכות אחיו, ריק הכיר נערה בשם לורי. למרות שהייתה ביניהם כימיה, הם לא יכלו להיכנס למערכת יחסים מכיוון שלורי עברה לעיר אחרת כדי ללמוד במכללה. למרות זאת, ריק ולורי שמרו על קשר קרוב, גם בזמן הלימודים. לאחר שלורי עזבה את המכללה, היא חזרה לסינת'יאנה, שם היא וריק סוף סוף פיתחו את מערכת היחסים שלהם. זמן קצר לאחר מכן, השניים התחתנו.

במהלך תקופה זו, ריק הפך באופן רשמי לשוטר, שם הוקצה לו שותף – שיין וולש. השניים מהר מאוד הפכו לחברים הכי טובים. זמן קצר לאחר מכן, בשנת 1994, נולד להם בן בשם קארל.

במהלך המשמרת שלהם, ריק ושיין מקבלים דיווח בקשר על אסיר נמלט בשם רג'י. השניים נוסעים למקום האירוע ופורץ קרב יריות. במהלך הקרב, ריק נפגע קשות ונכנס לתרדמת ארוכה.

=== טלוויזיה ===
{| class="wikitable plainrowheaders"
|-
! rowspan="2" scope="col" |שם הסדרה
! colspan="11" scope="col" |עונות
|-
! scope="col" style="width:7%;" |1
! scope="col" style="width:7%;" |2
! scope="col" style="width:7%;" |3
! scope="col" style="width:7%;" |4
! scope="col" style="width:7%;" |5
! scope="col" style="width:7%;" |6
! scope="col" style="width:7%;" |7
! scope="col" style="width:7%;" |8
! scope="col" style="width:7%;" |9
! scope="col" style="width:7%;" |10
! scope="col" style="width:7%;" |11
|-
|המתים המהלכים
| colspan="9" style="background:#bfd; text-align:center;" |ראשי
|
| colspan="1" style="background:#DEF; text-align:center;" |אורח
|-
|אימת המתים המהלכים
|
|
|
| colspan="1" style="background:#DEF; text-align:center;" |אורח
|
|
|
|
| colspan="55" bgcolor="gray" |
|-
|המתים המהלכים: אלה שבחיים
| colspan="1" style="background:#bfd; text-align:center;" |ראשי
| colspan="55" bgcolor="gray" |
|}
אנדרו לינקולן, השחקן שמגלם את ריק ביקום הטלווזיוני של "המתים המהלכים".
ריצ'רד ד. גריימס נולד בשנת 1973 וגדל במדינת ג'ורג'יה, ארצות הברית. בילדותו, ריק היה בקשר הדוק עם אביו, אותו תיאר כאדם 'עמוק' שהעניק לו קוד מוסרי ברור.<ref name="BA">"[https://walkingdead.fandom.com/wiki/Better_Angels Better Angels]"</ref> אמו נהגה לקרוא לו את הסיפור "האבנים שבדרך" ("The Stone in the Road").<ref>"[https://walkingdead.fandom.com/wiki/Rock_in_the_Road Rock in the Road]"</ref> ריק גם שואב השראה רבה מסבו, שהיה חייל במלחמת העולם השנייה.<ref name="Them">"[https://walkingdead.fandom.com/wiki/Them Them]"</ref> כאשר ריק היה בן שבע, אביו נפטר לאחר שנפצע קשה בשריפה. הסתבר שאביו היה זה שהצית את השריפה, ובכך הציל את משפחתו בתהליך.

ריק גדל לצד חברו הקרוב שיין וולש, אותו הוא החשיב כאחיו. בתיכון, ריק היה הממושמע מבין השניים, ולכן חווה מעט מאוד מערכות יחסים קצרות עם בנות, בניגוד לשיין.<ref name="Chupacabra">"[https://walkingdead.fandom.com/wiki/Chupacabra Chupacabra]"</ref> השניים למדו יחד באוניברסיטת ג'ורג'יה, וריק סיים את לימודיו ב-1994 עם תואר ראשון במשפט פלילי. לאחר מכן, שניהם התקבלו לעבודה בתור סגני שריף.<ref name="DGB"></ref>

מאוחר יותר, ריק פגש אישה בשם לורי, והשניים התאהבו זה בזו. בהמשך הם התחתנו ונולד להם בן בשם קארל. ריק נהג לקחת את קארל לחווה הקרובה לביתם.<ref>"[https://walkingdead.fandom.com/wiki/Wrath_(TV_Series) Wrath]"</ref>

עם הזמן, הנישואים של ריק ולורי הפכו למתוחים, כאשר ריק התרחק ממנה באופן קבוע. הוא היסס לשתף את רגשותיו לגבי הבעיות בנישואים שלהם, ובחר להקדיש את מרבית זמנו לעבודה. המצב הגיע לכך שבאחת הפעמים, לורי שאלה את ריק אם בכלל אכפת לו ממשפחתו, וכל זה קרה כשקארל עמד שם והקשיב.<ref name="DGB2"></ref>

במהלך הפסקת אוכל, ריק ושיין מקבלים דיווח בקשר על קבוצה של שני פושעים נמלטים. השניים מגיעים לזירת יחד עם שוטרים נוספים, וקרב יריות פורץ בין הצדדים. ריק נפגע באפוד המגן שלו, אך במהרה שני הפושעים נהרגים. כאשר אף אחד לא שם לב, פושע שלישי מתגלה ויורה בריק במקום שבו האפוד לא מספק הגנה. שיין מיד הורג את הפושע ורץ לעזור לריק הפצוע קשה. ריק מאוחר יותר נכנס לתרדמת ארוכה.

== אופי הדמות ==

ריק הוא בדרך כלל אדם רגוע וחכם. עם זאת, לעיתים קרובות הוא מתעקש על הקוד המוסרי האישי שלו, מה שמוביל להחלטות שנויות במחלוקת וללחצים נוספים בתוך הקבוצה שלו. החיסרון הבולט ביותר של ריק הוא הנטייה שלו לקחת על עצמו אחריות רבה מדי ולהציב מטרות שאינן תמיד ברות השגה. למרות זאת, המיומנות והאכפתיות שלו כלפי אחרים גורמות לאנשים להעריץ אותו.

ריק הוא אתאיסט, והודה מספר פעמים שהוא מעולם לא היה אדם מאמין, ובמקום זאת שם את אמונו במשפחתו ובחברי הקבוצה שסביבו. כמו בנו קארל, ריק הוא אמבידקסטרי.

בהתבסס על ניסיונו הקודם במשטרה ועל טקטיקות ההישרדות שלו, ריק הפך ללוחם חזק שמוכן להגן על משפחתו וקבוצתו בכל מחיר. במובנים רבים, הוא דומה לשיין; הוא מוכן לחסל כל איום, חי או מת, ללא היסוס. ריק לא סומך על אף אחד מלבד חברי קבוצתו ומשפחתו מתוך הבנה שבמציאות האפוקליפטית הזו, ישנם מעט מאוד אנשים טובים. בנוסף לאימוץ חלק מהאידיאולוגיות של שיין, ריק מציג קווי דמיון עם אנטגוניסטים אחרים שפגש והרג (או שחבריו לקבוצה הרגו), כמו המושל, ג'ו, גארת' ואפילו ניגן (שעדיין חי). עם זאת, בניגוד לאויביו, ריק מצליח לשמור על חלק מהאנושיות והמוסר שלו, ומחפש את הדרכתם של חברי קבוצתו כדי להימנע מאובדן מוחלט של שפיותו. זהו ניגוד ברור לנבלים מולם הוא התמודד, אשר הקריבו את אנושיותם כמעט לחלוטין למען הישרדותם האישית.

== כוחות ויכולות ==
אקדח "קולט פייתון".
ריק הוא אדם רגיל, ולכן אין לו כוחות על מיוחדים. עם זאת, הוא הפגין מספר יכולות מרשימות שלא ניתן למצוא אצל הרבה אנשים. לריק יש מיומנות ודיוק יוצאי דופן בשימוש ברובים, כאשר הנשק המועדף עליו הוא אקדח תופי מסוג "קולט פייטון". גם כאשר הוא סבל מדימום כבד, סחרחורת קשה והזיות לאחר ששופד בבטן על ידי מוט פלדה,<ref></ref> הוא עדיין הפגין יכולת דיוק יוצאת דופן.

בנוסף לאקדח, ריק נראה משתמש בסוגים אחרים של רובים, כגון: רובה M4, רובה Type 56, שוטגאן Mossberg 500 ועוד.

== ביאורים ==

== הערות שוליים ==

קטגוריה:המתים המהלכים
קטגוריה:שוטרים בדיוניים
קטגוריה:רוצחים בדיוניים
קטגוריה:דמויות מתוך קומיקס
קטגוריה:דמויות טלוויזיוניות